รัฐมนตรีว่าการกระทรวงศึกษาธิการ ชื่นชมสถานศึกษาในการจัดสอบคัดเลือกเข้า ม.1 เป็นอย่างดี
รัฐมนตรีว่าการกระทรวงศึกษาธิการ ชื่นชมสถานศึกษาในการจัดสอบคัดเลือกเข้า ม.1 เป็นอย่างดี นายณัฏฐพล? ทีปสุวรรณ? รัฐมนตรีว่าการกระทรวงศึกษาธิการ ติดตามการดำเนินการสอบคัดเลือกนักเรียนเข้าศึกษาต่อชั้นมัธยมศึกษาปีที่ 1 ประจำปีการศึกษา 2563 ที่โรงเรียนชลราษฎรอำรุง? จังหวัดชลบุรี? โดยรัฐมนตรีว่าการกระทรวงศึกษาธิการ? กล่าวว่า การลงพื้นที่ตรวจเยี่ยมสนามสอบในครั้งนี้ พบว่าสถานศึกษาได้เตรียมความพร้อมตามมาตรการของกระทรวงสาธารณสุข? อาทิ การจัดที่นั่งแบบเว้นระยะห่าง?ทางสังคม มีการกำหนดให้นักเรียนนั่งสอบห้องละไม่เกิน 20 คน การรักษาความสะอาด?และสุขอนามัย การจัดเจลล้างมือไว้บริการนักเรียนและผู้ปกครอง ซึ่งแสดงให้เห็นถึงความพร้อมในเบื้องต้น สำหรับการเปิดภาคเรียนที่ 1 ประจำปีการศึกษา 2563 ในวันที่ ?1 กรกฎาคม 2563 รวมทั้งได้เห็นพลังของผู้บริหารและคณะครูที่ร่วมมือกันเป็นอย่างดี? พร้อมปรับตัวสู่การจัดการศึกษาในวิถีชีวิตรูปแบบใหม่ (New Normal) โดยหวังว่าจะเป็นอีกก้าวหนึ่งของการยกระดับการศึกษาไทยต่อไป พร้อมเน้นย้ำให้ผู้บริหารสถานศึกษา?และครู ช่วยกันบริหารจัดการด้านต่างๆ ตลอดจนพลิกวิกฤติ COVID-19? ให้เป็นโอกาสในการปฏิรูปการศึกษาไทย